《卫卿弟和诗佳甚复和一首》
宋代·葛胜仲

俗人雪句如翻水，陈言堪吊剡藤纸。子诗清如扇上赞，使我三叹不能已。

妍姿与雪争轻明，白战不道飞瑶琼。西神山畔芙蓉水，好招烟艇浮澄瀛。

千岩不必山阴道，何处轻飘看不好。百觚判断速呼客，莫待睍消还畀昊。

天储此景娱閒人，贮瓶泼茗甘流津。茅檐从此便归隐，不待人呼祁孔宾。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。